  Анжелика Тихонова корреспондент 2019-тӥ арын 15-тӥ толсуре Удмуртиын чус вакыт сярысь кат ужаны кутскоз. Со сярысь элькунлэн тӧроез Александр Бречалов «Мынам Удмуртие» радиолэн (16+) меӵак эфираз ивортӥз. Катэз 24-тӥ куарусёнэ Удмуртиысь Кун Кенешлэн сессияз кутӥзы. Соя ужан нуналъёсы 22 часысен 8 часозь ӵашетыны уг яра, нош шутэтскон но шулдыръяськон нуналъёсы – 23 часысен 9 часозь Со дыре кесяськыны, шуланы, крезьгуро инструментъёсын шудыны, куараез бадӟыматӥсь арбериосты лэзьяны, со пӧлын машинаосын но, пуштӥсь арбериосты пуштытъяны, музъем, лэсьтӥськон, тупатъян ужъёсты нуыны уг яра. Озьы ик катрадлыкын «нуназе чус вакытэз» но пусйизы – 13 часысен 15 часозь Удмуртия Россиын 36-тӥ улосвыл луиз, кытын чус вакыт сярысь катэз юнматӥзы. Пусъём, чус вакыт сярысь катэз тӥям понна штрафъёс чакламын: нимаз адямиослы – 1 сюрсысен 2 сюрс манетозь, ужоскето муртъёслы – 10 сюрсысен 15 сюрс манетозь, юридик огазеяськонъёслы – 25 сюрсысен 50 сюрс манетозь.  Тегъёс: Мерлык Удмуртия КунКенеш АлександрБречалов  